text: Kompromisa ceļā radītais koncertuzvedums ar četru artistisku melnādaino amerikāņu solistu un viņu latviešu amata brāļu un māsu palīdzību 6. augustā spoži izskanēja Cēsu mākslas festivāla 10. jubilejā, atgādinot Gēršvina burvīgo skaņurakstu, kurā savijas Eiropas klasiskās mūzikas tradīcijas ar amerikāņu džeza ritmiem, gospeļiem, 20. gadsimta sākuma modes dejām un atmiņā paliekošiem hitiem, izstāstot smeldzīgo Ketfišrovas kroplā ubaga Porgija un pavieglā taurenīša Besas mīlasstāstu tādā muzikālajā kvalitātē, kas būtu pelnījusi dokumentējumu mūzikas dzīves vēstures annālēm.